Camara de

Comptos

De Navarra

Nafarroako

Kontuen

Ganbera

Aranguren Ibarreko Udala, 2014

2015eko azaroa

Aurkibidea

*Orrialdea*

[I. Sarrera 3](#_Toc445119868)

[II. Helburua 6](#_Toc445119869)

[III. Norainokoa 7](#_Toc445119870)

[IV. Udalaren 2014ko kontu orokorrari buruzko iritzia 8](#_Toc445119871)

[IV.1. 2014ko kontu orokorrari buruzko finantza-iritzia 9](#_Toc445119872)

[IV.2. Legezkotasunaren betetzeari buruzko iritzia 9](#_Toc445119873)

[IV.3. 2014ko abenduaren 31ko egoera ekonomiko -finantzarioa 9](#_Toc445119874)

[IV.4. Aurrekontu-egonkortasuneko eta finantza-iraunkortasunaren helburuak betetzea. 12](#_Toc445119875)

[V. Udalaren 2014ko kontu orokorraren laburpena 13](#_Toc445119876)

[V.1. 2014ko aurrekontu-betetzearen egoera-orria 13](#_Toc445119877)

[V.2. 2014ko aurrekontu-emaitza 14](#_Toc445119878)

[V.3. Diruzaintza-gerakinaren egoera-orria 2014ko abenduaren 31n 14](#_Toc445119879)

[V.4. 2014ko abenduaren 31ko egoera-balantzea 15](#_Toc445119880)

[V.5. Galeren eta irabazien kontu bateratua, 2014 16](#_Toc445119881)

[VI. Iruzkinak, ondorioak eta gomendioak 17](#_Toc445119882)

[VI.1. Alderdi orokorrak 17](#_Toc445119883)

[VI.2. Langileak 17](#_Toc445119884)

[VI.3. Ondasun arruntetako eta zerbitzuetako gastuak 19](#_Toc445119885)

[VI.4. Transferentzien ondoriozko gastuak 19](#_Toc445119886)

[VI.5. Inbertsioak 20](#_Toc445119887)

[VI.6. Aurrekontuko diru-sarrerak 21](#_Toc445119888)

[VI.7. Hirigintza 23](#_Toc445119889)

[Udalak aurkeztutako idazkia 25](#_Toc445119890)

[Eranskina: Udalaren oroitidazkia 27](#_Toc445119891)

I. Sarrera

Kontuen Ganberak, bere jarduera-programari jarraituz, Aranguren Ibarreko Udalaren 2014ko kontu orokorraren arauzkotasunari buruzko fiskalizazioa egin du.

Aranguren Ibarreko udalerriak 40 km2-ko azalera du, eta 2014ko urtarrilaren 1ean 8.982 biztanle dauzka. Honako herri hauek osatzen dute: Aranguren, Labio, Taxoare, Zolina, Ilundain, Gongora, Lakidain eta Mutiloa.

Udalak aurrekontu bakarrean kudeatzen ditu ibarreko herrien eskumen guztiak, ibarreko kontzejuek, beren borondatez, eskumenak Udalari eskuordetu ondoren eta Mutiloagoiti eta Mutiloabeiti kontzejuak bateratze bidez desegin ondoren.

2014ko ekitaldia ixtean, Udalaren funtsezko datu ekonomikoak honako hauek ziren:

|  |  |  |  |
| --- | --- | --- | --- |
| Entitatea | Aitortutako betebeharrak (2014) | Aitortutako eskubideak (2014) | Langileak, 2014-12-31n |
| Udala | 11.482.590 | 11.868.818 | 66 |

Udalak ez du ez erakunde autonomorik ez toki-enpresa publikorik.

Udala Iruñerriko Mankomunitatean sarturik dago, eta haren bidez ematen ditu uraren ziklo integralaren zerbitzuak, hiri hondakin solidoen kudeaketa- eta tratamendu-zerbitzuak, eskualdeko hiri garraiokoak eta ibai parkearen kudeaketari dagozkionak. Mankomunitate horretako kide izatearen ondoriozko gastuak 158.800 eurokoak izan dira guztira 2014an.

Horrez gain, Etxebizitzak eta Eraikinak Zaharberritzeko Eskualdeko Bulegoan eta Nafarroako Udal Informatikaren Elkartean parte hartzen du.

Laburbilduta, ematen dituen zerbitzu publiko nagusiak eta haiek emateko modua ondoko taula honetan ageri dira:

|  |  |  |  |
| --- | --- | --- | --- |
| Zerbitzua | Udala | Mankomunitatea | Zerbitzu kontratuak |
| Zerbitzu administratibo orokorrak | X |  |  |
| Udal albienteak | X |  |  |
| Hilerria | X |  |  |
| Oinarrizko gizarte-zerbitzua | X |  |  |
| Etxez etxeko laguntza-zerbitzua | X |  |  |
| Haur Eskolak 0-3 urte bitartean |  |  | X |
| Musika eskola |  |  | X |
| Hirigintza | X |  | X |
| Lorategiak | X |  |  |
| Hiri hondakinak |  | X |  |
| Ur-hornidura |  | X |  |
| Eskualdeko garraio publikoa |  | X |  |
| Aranguren Ibarreko garraio publikoa |  |  | X |
| Liburutegia | X |  |  |
| Jubilatuen Kluba | X |  |  |
| Jubiloteka-jantoki osasungarria |  |  | X |
| Ludoteka |  |  | X |
| Kaleen eta bideen mantentze-lanak | X |  |  |
| Argiteria publikoaren mantentzea | X |  |  |
| Kale garbiketa | X |  |  |
| Udal eraikinen garbiketa | X |  |  |
| Kirolak | X |  |  |
| Kirol jardueren kudeaketa |  |  | X |
| Udal-kiroldegiak | X |  |  |
| Internet-udal telebista | X |  |  |
| Euskara | X |  |  |
| Kultura | X |  |  |
| Gazteria |  |  | X |
| Ingurumena | X |  |  |
| Babestutako enplegu soziala | X |  |  |
| Enpleguaren sustapena | X |  |  |
| Diru-bilketa exekutiboa |  |  | X |
| Familien arretarako zentroaren laguntza juridikoa |  |  | X |

Toki entitateari 2014ko ekitaldian aplikatzekoa zaion araubide juridikoa funtsean honakoek osatzen dute: Toki Administrazioari buruzko 6/1990 Foru Legea, Nafarroako Toki Ogasunei buruzko 2/1995 Foru Legea eta Toki Araubidearen Oinarriak arautzen dituen 7/1995 Legea, bai eta sektorekako araudi indarduna ere.

Entitatearen aurrekontua 2013ko abenduaren 19an onetsi zuen Udalaren Osoko Bilkurak. 2015eko apirilaren 7ko Osoko Bilkurak 2014ko kontuak onetsi zituen.

Txostenak sei atal ditu, sarrera hau barne. Bigarren atalean, txostenaren helburuak azaltzen dira, eta hirugarrenean, berriz, egindako lanaren norainokoa. Laugarrenean, 2014ko kontu orokorraren inguruko gure iritzia agertzen da. Bosgarrenean, Udalaren finantzen egoera-orri nagusien laburpen bat. Azkenik, seigarren atalean, erakundearen antolaketa eta Udalaren barne-kontrola hobetzeko egokitzat jotzen ditugun iruzkin, ondorio eta aholkuak biltzen dira, arloz arlo.

Halaber, eranskin bat gehitu da Udalak 2014ko ekitaldiko kontuei buruz eginiko oroitidazkiarekin.

Eskerrak eman nahi dizkiegu Aranguren Ibarreko Udaleko langileei lan hau egiteko eman diguten laguntzarengatik.

II. Helburua

Nafarroako Toki Administrazioari buruzko uztailaren 2ko 6/1990 Foru Legeari, Nafarroako Toki Ogasunei buruzko martxoaren 10eko 2/1995 Foru Legeari eta Kontuen Ganbera arautzen duen abenduaren 20ko 19/1984 Foru Legeari jarraituz, Aranguren Ibarreko Udalaren 2014ko ekitaldiko kontu orokorraren erregulartasun-fiskalizazioa egin dugu.

Txostenaren helburua da honako puntu hauei buruzko gure iritzia eta ondorioak agertzea:

* Ea Aranguren Ibarreko Udalaren 2014ko ekitaldiko kontu orokorrak, alderdi esanguratsu guztietan, ondarearen, gastu zein diru-sarreren, aurrekontuaren likidazioaren eta 2014ko abenduaren 31ko finantza-egoeraren irudi leiala adierazten duen. Halaber, ekitaldiari dagozkion eragiketen emaitzak aztertu ditugu, aplikatzekoa den informazio finantzario publikoko arau-esparruaren arabera, eta, bereziki, hartan biltzen diren kontabilitate-printzipio eta -irizpideen arabera.
* Zenbateraino bete den Udalak 2014an izandako jarduerari aplikatzekoa zaion legedia.
* Udalaren finantza-egoera 2014ko abenduaren 31n.
* 2014ko ekitaldirako aurrekontu-egonkortasuneko eta finantza-iraunkortasuneko helburuen betetzea, eskuragarri dagoen informazioari jarraituz.

Txosten honetan, Udalak ezarritako barne-kontroleko sistema, sistema administratiboa eta kontabilitate- nahiz kudeaketa-sistemak hobetzeko edota osatzeko egokitzat jo ditugun aholkuak ere gehitu ditugu.

III. Norainokoa

Aranguren Ibarreko Udalaren 2014ko ekitaldiko kontu orokorrak hauek ditu osagai nagusiak:

* Erakundearen beraren kontua: Aurrekontuaren likidazioari buruzko egoera-orria, ekitaldiko aurrekontu-emaitza, diruzaintza-gerakina, egoera-balantzea eta emaitzen kontua.
* Kontu orokorraren eranskinak: oroitidazkia eta kontu-hartzailetzaren txostena.

Lana Espainiako Estatuko Kanpo Kontroleko Organo Publikoak Koordinatzeko Batzordeak onetsitako eta Kontuen Ganberaren fiskalizazio-eskuliburuan garatutako sektore publikoaren auditoriari buruzko printzipioei eta arauei jarraituz gauzatu da; zehazki, honakoak aplikatu dira: "Fiskalizazio edo auditoria finantzarioaren oinarrizko printzipioak" izeneko ISSAI-ES 200 araua eta "Betetzeari buruzko fiskalizazioaren edo auditoriaren oinarrizko printzipioak" izeneko ISSAI-ES 400 araua. Inguruabarren eta azterlanaren helburuen arabera, beharrezkotzat jo ditugun hautaproba edo prozedura tekniko guztiak aplikatu dira; prozedura horien artean laginen teknika edo kontusail edo eragiketa jakin hautatuak aztertzeko teknika erabili dira.

Zehazki, Udalari dagokionez, aurrekontuen eta finantzen egoera-orrien edukia eta koherentzia aztertu dira, bai eta aplikatutako oinarrizko prozedura administratiboak ere; halaber, antolaketa, kontabilitate eta barne-kontroleko alderdi nagusiak aztertu dira.

IV. Udalaren 2014ko kontu orokorrari buruzko iritzia

Aranguren Ibarreko Udalaren 2014ko ekitaldiko kontu orokorra fiskalizatu dugu. Haren kontabilitatearen egoera-orriak laburbilduta jaso ditugu txosten honetako V. atalean.

Udalaren erantzukizuna

Alkatea da kontu orokorrak egiteko eta aurkezteko ardura duena. Halako moduz egin behar ditu non leialki irudikatuko baitituzte Udalaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dauden kontu orokorrak egin eta aurkezteko beharrezkoa den barne kontrolaren kontzepzioa, ezarpena eta mantentzea.

Udalak, gainera, bermatu beharko du finantzen egoera-orrietan islatutako jarduketak, finantza-eragiketak eta informazioa bat datozela indarreko araudiarekin.

Nafarroako Kontuen Ganberaren erantzukizuna

Gure erantzukizuna da iritzi bat adieraztea erantsitako kontu orokorren fidagarritasunari buruz eta gure fiskalizazioan oinarrituta egin diren eragiketen legezkotasunari buruz. Horretarako, hura egin dugu Kanpo Kontroleko Erakunde publikoen fiskalizaziorako oinarrizko printzipioen arabera. Printzipio horiek exijitzen dute etikaren arloko eskakizunak bete ditzagula, bai eta fiskalizazioaren plangintza eta exekuzioa egin dezagula ere, honako helburuarekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio batek eskatzen du prozedura batzuk aplika ditzagula auditoria-ebidentzia bat lortzeko zenbatekoei eta kontu orokorretan adierazitako informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan –entitateak kontu orokorrak egin ditzan garrantzitsua baita– inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasuna eta arduradunek egindako kontabilitate-estimazioen arrazoizkotasuna, bai eta kontu orokorren aurkezpena ere, oro har.

Gure ustez lortu dugun auditoria-ebidentziak behar adinako oinarria eta oinarri egokia jasotzen du gure fiskalizazio-iritzia emateko.

Finantzen eta legezkotasunaren betetzeari buruzko fiskalizazioaren emaitzatik honako **iritzia** eratortzen da.

IV.1. 2014ko kontu orokorrari buruzko finantza-iritzia

Kontu orokorrak irudi zehatza erakusten du alderdi esanguratsu guztietan, hots, Udalaren ondareari, gastu eta diru-sarreren aurrekontuen likidazioari eta 2014ko abenduaren 31ko finantza-egoerari dagokienez, bai eta data horretan amaitutako urteko ekitaldian izandako emaitza ekonomiko eta aurrekontukoei dagokienez ere, betiere aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraikiz.

IV.2. Legezkotasunaren betetzeari buruzko iritzia

Gure iritziz, Udalaren 2014ko ekitaldiari buruzko finantzen egoera-orrietan islatutako jarduketak, finantza-eragiketak eta informazioa bat datoz, alderdi adierazgarri guztietan, aplikatzekoak diren arauekin.

IV.3. 2014ko abenduaren 31ko egoera ekonomiko -finantzarioa

Udalaren hasierako aurrekontuak 11,90 milioiko gastu eta diru-sarrerak dauzka; zenbateko hori 0,41 milioi handitu da aurrekontu-aldaketen bitartez. Horrenbestez, behin betiko aurreikuspenak 12,31 milioikoak dira. Aldaketa horiek, funtsean, inbertsio berriei dagozkie.

Aitortutako betebeharrak 11,48 milioi eurokoak izan dira eta ehuneko 93ko betetze-maila izan dute. Betetze-ehuneko txikiena duen kapitulua inbertsioena da, ehuneko 86rekin. Betetze-maila handiena langileen gastuen kapituluari dagokio, ehuneko 98koa baita. Finantza-gasturik ez dago, ez eta finantza-aktiborik edo pasiborik ere.

Aitortutako eskubideek 11,87 milioi euro egiten dute, eta betetze-maila % 96koa izan da. Zergen bidezko diru-sarreren betetzea ehuneko ehunarekin gainekoa da, bai eta transferentzia arruntak eta ondare bidezko diru-sarrerak ere. Inbertsio errealen besterentzeak eta kapital-transferentziek ehuneko 73tik gorako betetze-maila dute.

Izaerari begiratuz gero, gastu arruntek eta inbertsioek gastu guztien ehuneko 66 eta ehuneko 34 osatzen dute, hurrenez hurren. Diru-sarrera arruntak diru-sarrera guztien ehuneko 74 dira; diru-sarrera horien ehuneko 20 jasotako transferentzietatik (arruntak) datoz.

Taula honetan adierazten da zertan gastatu den eta nola finantzatu den gastuko 100 eurotik bakoitza:

|  |  |  |  |
| --- | --- | --- | --- |
| Gastuaren izaera | Ehunekoa | Finantzabidea | Ehunekoa |
| Langileak | 22 | Tributu bidezko diru-sarrerak | 53 |
| Bestelako gastu arruntak | 44 | Transferentziak | 34 |
| Kapitaleko gastuak | 34 | Ondare bidezko diru-sarrerak eta beste | 13 |
| Guztira | 100 |  | 100 |

Hona 2014rako aurrekontuaren betetzeari eta betetze horrek 2013tik izan duen bilakaerari buruzko datu ekonomikoak:

|  |  |  |  |
| --- | --- | --- | --- |
|  | 2013\* | 2014 | 2014-2013 aldea (%) |
| Aitortutako betebeharrak, guztira | 11.254.531 | 11.482.590 | 2 |
| Betebehar ez-finantzarioak (1. kapitulutik 7.era) | 11.254.531 | 11.482.590 | 2 |
| Kitaturiko eskubideak, guztira | 10.749.977 | 11.868.818 | 10 |
| Eskubide ez-finantzarioak (1. kapitulutik 7.era) | 10.749.977 | 11.868.818 | 10 |
| Gastu arruntak (1etik 4ra) | 7.719.385 | 7.551.684 | -2 |
| Funtzionamendu-gastuak (1., 2. eta 4. kapituluak) | 7.719.385 | 7.551.684 | -2 |
| Kapital-gastuak (6. eta 7. kapituluak) | 3.535.146 | 3.930.906 | 11 |
| Finantza-eragiketetan egindako gastuak (8 eta 9) | 0 | 0 | ! |
| Diru-sarrera arruntak (1. kapitulutik 5.era) | 8.345.253 | 8.817.865 | 6 |
| Tributu bidezko diru-sarrerak (1. kapitulutik 3.era) | 5.969.132 | 6.260.037 | 5 |
| Finantza eragiketen bidezko diru-sarrerak (8tik 9ra) | 0 | 0 |  |
| Diru-laguntzen menpekotasunaren ehunekoa | 37 | 34 | -8 |
| Zerga bidezko diru-sarrerak / gastu arruntak | 77 | 83 | 8 |
| Saldo ez-finantzarioa | -504.554 | 386.227 | -177 |
| Aurrekontu-emaitza doitua | -135.213 | 726.970 | -638 |
| Aurrezki gordina | 625.868 | 1.266.181 | 102 |
| Finantza-zama (3.etik 9.era) | 0 | 0 |  |
| Aurrezki garbia | 625.868 | 1.266.181 | 102 |
| Zorpetze-mailaren ehunekoa | 0 | 0 |  |
| Zorpetzearen-mugaren ehunekoa | 7 | 14 | 100 |
| Zorpetze-ahalmenaren ehunekoa | 7 | 14 | 100 |
| Diruzaintza-gerakina, guztira | 1.412.731 | 1.874.690 | 33 |
| Gastu orokorretarako diruzaintza-gerakina | 499.787 | 716.578 | 43 |
| Zor bizia | 0 | 0 | ! |

\* 2013ko kontuak auditatu gabe daude.

2014an, Udalak ehuneko bi gehiago gastatu du aurreko ekitaldian baino; diru-sarrerek, berriz, ehuneko 10 egin dute gora. Igoera hori justifikatzen da, nagusiki, inbertsio errealen besterentzeengatik, ia 800.000 euro handitu baitira.

Gastu arruntetan ehuneko biko jaitsiera izan da, eta diru-sarrera arruntek ehuneko sei egin dute gora. Gastuei dagokienez, arrazoia da ondasun arrunt eta zerbitzuetako gastuek behera egin dutela. Diru-sarrera arrunten igoera nagusiki zergen bidezko diru-sarreretan izandako igoerarengatik azaltzen dira.

Aurrekontu-emaitza doituak 0,73 milioiko superabita erakusten du; aurreko urtean, berriz, 0,13 milioiko defizita izan zuen.

2014an, aurrezki gordina 1,27 milioi eurokoa izan da. 2013ko ekitaldian, magnitude horrek 0,62 milioiko saldoa du. Zorrik ez dagoenez, aurrezki garbia zenbateko berekoa da.

Zorpetze-maila ehuneko 0koa da; zorpetze-muga, berriz, ehuneko 14koa.

Diruzaintza-gerakina 1,87 milioikoa da guztira; 2013ko ekitaldian, berriz, 1,41 milioikoa izan zen. Gastu orokorretarako diruzaintza-gerakina 0,716 milioikoa da guztira; 2013ko ekitaldian, berriz, 0,499 milioi eurokoa izan zen.

Honakoa izan da aurrekontuaren betetzea 2006ko ekitalditik hasi eta 2014ra arte:

Diru-sarrerak (aitortutako eskubide garbiak)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kapitulua | Izena | 2006 | 2007 | 2008 | 2009 | 2010 | 2011 | 2012 | 2013 | 2014\* |
| 1 | Zuzeneko zergak | 2.775.564 | 3.341.621 | 3.112.189 | 3.006.829 | 2.734.177 | 3.039.369 | 3.545.621 | 3.396.440 | 3.671.714 |
| 2 | Zeharkako zergak | 531.948 | 1.915.588 | 535.583 | 2.181.463 | 1.000.703 | 1.238.292 | 757.898 | 465.014 | 365.536 |
| 3 | Tasak, prezio publikoak eta beste diru-sarrera batzuk | 1.500.479 | 1.867.561 | 1.693.357 | 1.804.931 | 1.865.826 | 1.898.571 | 2.187.206 | 2.107.678 | 2.222.786 |
| 4 | Transferentzia arruntak | 1.617.744 | 1.734.922 | 1.937.069 | 2.174.172 | 2.288.058 | 2.199.942 | 2.193.803 | 2.185.009 | 2.323.449 |
| 5 | Ondare diru-sarrerak eta herri-lurren aprobetxamendua | 177.968 | 418.382 | 449.678 | 447.233 | 1.068.590 | 341.590 | 241.130 | 191.112 | 234.380 |
| 6 | Inbertsio errealen besterentzeak | 6.637.630 | 3.776.696 | 15.755.473 | 708.823 | 6.230.302 | 1.002.330 | 562.260 | 580.341 | 1.369.732 |
| 7 | Entitateari egindako transferentziak | 7.312.866 | 14.746.894 | 5.489.404 | 3.708.934 | 2.523.501 | 3.933.416 | 7.912.479 | 1.824.383 | 1.681.220 |
| 8 | Finantza-aktiboak | 0 | 0 | 0 | 0 | 0 | 0 | 0 | 0 | 0 |
| 9 | Finantza-pasiboak | 0 | 0 | 0 | 0 | 0 | 0 | 0 | 0 | 0 |
| Guztira | | 20.554.199 | 27.801.663 | 28.972.753 | 14.032.385 | 17.711.157 | 13.653.509 | 17.400.398 | 10.749.977 | 11.868.818 |

Gastuak (aitortutako betebehar garbiak)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kapitulua | Izena | 2006 | 2007 | 2008 | 2009 | 2010 | 2011 | 2012 | 2013 | 2014\* |
| 1 | Langile-gastuak | 2.036.202 | 2.196.410 | 2.676.502 | 2.988.254 | 2.934.744 | 2.879.054 | 2.854.617 | 2.401.692 | 2.466.842 |
| 2 | Ondasun arrunten eta zerbitzuen gastuak | 3.203.206 | 3.574.332 | 4.102.819 | 4.489.036 | 4.770.062 | 4.791.880 | 4.994.607 | 4.822.443 | 4.605.228 |
| 3 | Finantza-gastuak | 0 | 0 | 0 | 0 | 0 | 0 | 0 | 0 | 0 |
| 4 | Transferentzia arruntak | 394.362 | 402.189 | 531.312 | 532.589 | 592.235 | 590.957 | 729.380 | 495.250 | 479.614 |
| 6 | Inbertsio errealak | 8.130.169 | 23.972.248 | 21.995.669 | 3.885.793 | 5.808.918 | 7.099.603 | 9.785.431 | 2.744.308 | 3.320.436 |
| 7 | Kapital-transferentziak | 143.367 | 191.874 | 91.303 | 364.168 | 701.279 | 575.694 | 986.965 | 790.838 | 610.470 |
| 8 | Finantza-aktiboak | 0 | 0 | 0 | 0 | 0 | 0 | 0 | 0 | 0 |
| 9 | Finantza-pasiboak | 0 | 0 | 0 | 0 | 0 | 0 | 0 | 0 | 0 |
| Guztira | | 13.907.307 | 30.337.052 | 29.397.604 | 12.259.840 | 14.807.238 | 15.937.187 | 19.351.000 | 11.254.531 | 11.482.590 |

\* 2014ko kontuak baizik ez dira auditatu.

Aranguren Ibarreko Udala etengabe hazten joan da azken urteotan. Hartara, 2001ean 4.050 biztanle izatetik 2014an 8.982 biztanle izatera pasa da.

Logikoa denez, hazkunde hori urteko aurrekontu desberdinetan islatu da, bai biztanle berriei zerbitzua emateko behar izan diren inbertsioengatik eta haien finantzaketarengatik, bai eta funtzionamenduko gastu eta diru-sarreren igoerarengatik ere.

Nabarmendu beharra dago Udalak 2006tik 2014ra guztira 86,7 milioi euro egiten duten inbertsioak egin dituela zorpetze finantzariora jo behar izan gabe; horrek adierazten du eskura dituen baliabideak egoki aprobetxatu dituela.

IV.4. Aurrekontu-egonkortasuneko eta finantza-iraunkortasunaren helburuak betetzea.

Aurrekontu-egonkortasunaren printzipioa noraino bete den kalkulatu da, Nafarroako Gobernuak 2014ko maiatzean eta urrian horretarako eman dituen gidez baliatuta. Hurrengo taulan ematen dugu horren emaitza:

|  |  |
| --- | --- |
| Kontzeptua | Zenbatekoa |
| Aurrekontuko saldo ez finantzarioa | 386.227 |
| Doikuntzak | -475.107 |
| Europar Batasunaren diru-sarrerak | 464.686 |
| Finantzatzeko ahalmena | 375.806 |

Ikusi da Arangurengo Udalak bete egiten dituela bai finantza-egonkortasunaren baldintzak, bai gastuaren araua ere, zeren eta egoztekoa den gastua txikiagoa baita ezarritako muga baino (2013an, ehuneko 1,5 egin zuen gora).

Halaber, Udalak finantza-iraunkortasunaren printzipioa betetzen du, zorrik ez duelako.

Oro har, Udalak betetzen ditu legedia indardunean hornitzaileei ordainketak egiteko ezarritako epeak.

V. Udalaren 2014ko kontu orokorraren laburpena

Ondoren azaltzen dira 2014ko kontabilitatearen egoera-orri garrantzitsuenak.

V.1. 2014ko aurrekontu-betetzearen egoera-orria

Gastuak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako aurreikuspena | Aldak. | Behin betiko aurreikuspena | Aitortutako betebeharrak | Betetakoa (%) | Ordainketak | Ordaintzeko dagoena | Ordaintzeke dagoena (%) |
| 1. Langile-gastuak | 2.457.500 | 47.000 | 2.504.500 | 2.466.842 | 98 | 2.466.842 | 0 | 0 |
| 2. Ondasun arrunten eta zerbitzuen gastuak | 4.846.100 | -108.000 | 4.738.100 | 4.605.228 | 97 | 4.191.022 | 414.206 | 9 |
| 3. Finantza-gastuak | 0 | 0 | 0 | 0 | - | 0 | 0 | - |
| 4. Transferentzia arruntak | 546.900 | -6.000 | 540.900 | 479.614 | 89 | 393.690 | 85.924 | 18 |
| 6. Inbertsio errealak | 3.470.000 | 405.860 | 3.875.860 | 3.320.436 | 86 | 2.829.303 | 491.133 | 15 |
| 7. Kapital-transferentziak | 580.000 | 67000 | 647.000 | 610.470 | 94 | 428.105 | 182.365 | 30 |
| 8. Finantza-aktiboak | 0 | 0 | 0 | 0 | - | 0 | 0 | - |
| 9. Finantza-pasiboak | 0 | 0 | 0 | 0 | - | 0 | 0 | - |
| Guztira | 11.900.500 | 405.860 | 12.306.360 | 11.482.590 | 93 | 10.308.962 | 1.173.628 | 10 |

Diru-sarrerak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako aurreikuspena | Aldak. | Behin betiko aurreikuspena | Aitortutako eskubideak | %  betea | Kobrantzak | Kobratzeko dagoena | Kobratzeko dagoena (%) |
| 1. Zuzeneko zergak | 3.025.000 | 0 | 3.025.000 | 3.671.714 | 121 | 3.088.354 | 583.360 | 16 |
| 2. Zeharkako zergak | 364.500 | 0 | 364.500 | 365.536 | 100 | 249.335 | 116.201 | 32 |
| 3. Tasak eta bestelako diru-sarrerak | 2.103.000 | 0 | 2.103.000 | 2.222.786 | 106 | 2.158.864 | 63.922 | 3 |
| 4. Transferentzia arruntak | 2.207.000 | 0 | 2.207.000 | 2.323.449 | 105 | 2.230.589 | 92.860 | 4 |
| 5. Ondare bidezko diru-sarrerak | 151.000 | 0 | 151.000 | 234.380 | 155 | 210.881 | 23.499 | 10 |
| 6. Inbertsio errealak besterentzea | 1.750.000 | 0 | 1.750.000 | 1.369.732 | 78 | 1.369.732 | 0 | 0 |
| 7. Kapital-transferentziak | 2.300.000 | 0 | 2.300.000 | 1.681.220 | 73 | 251.816 | 1.429.404 | 85 |
| 8. Finantza-aktiboak | 0 | 405.860 | 405.860 | 0 | 0 |  |  |  |
| 9. Finantza-pasiboak | 0 | 0 | 0 | 0 | - |  |  |  |
| Guztira | 11.900.500 | 405.860 | 12.306.360 | 11.868.818 | 96 | 9.559.570 | 2.309.247 | 19 |

V.2. 2014ko aurrekontu-emaitza

|  |  |  |  |
| --- | --- | --- | --- |
| Kontzeptua | 2013 | 2014 | |
| + Aitortutako eskubideak | 10.749.977 | | 11.868.818 |
| - Aitortutako betebeharrak | 11.254.531 | | 11.482.590 |
| = Aurrekontu-emaitza | -504.554 | | 386.227 |
| Doikuntzak |  | |  |
| - Finantzaketaren desbideratze positiboak | 132.426 | | 393.876 |
| + Finantzaketaren desbideratze negatiboak | 501.767 | | 604.699 |
| + Diruzaintza-gerakinarekin gehikuntza bidez finantzatutako gastuak | 0 | | 129.920 |
| + Ekitaldiko diruzaintza-gerakinarekin finantzatutako gastuak | 0 | | 0 |
| = Aurrekontu-emaitza doitua | -135.213 | | 726.970 |

V.3. Diruzaintza-gerakinaren egoera-orria 2014ko abenduaren 31n

|  |  |  |
| --- | --- | --- |
| Kontzeptua | 2013 | 2014 |
| (+) Kobratzeko dauden eskubideak | 195.908 | 1.846.474 |
| (+) Diru-sarreren aurrekontua: Aurtengo ekitaldia | 756.279 | 2.309.268 |
| (+) Diru-sarreren aurrekontua: Itxitako ekitaldiak | 1.830.471 | 1.890.508 |
| (+) Aurrekontuz kanpoko diru-sarrerak | 73.339 | 52.670 |
| (+) Gastuen itzulketak | 0 | 861 |
| (-) Aplikatzeko dauden diru-sarrerak | 0 | 0 |
| (-) Nekez kobratzeko eskubideak | 2.464.181 | 2.406.833 |
| (-) Ordaintzeko dauden betebeharrak | 1.471.220 | 1.607.268 |
| (+) Gastuen aurrekontua: Aurtengo ekitaldia | 1.064.190 | 1.173.628 |
| (+) Gastuen aurrekontua: Itxitako ekitaldiak | 205.000 | 252.228 |
| (+) Diru-sarreren aurrekontua | 0 | 0 |
| (+) Beste ente publiko batzuen baliabideetakoak | 0 | 0 |
| (+) Aurrekontuz kanpoko gastuak | 202.029 | 181.412 |
| (-) Aplikatzeko dauden gastuak | 0 | 0 |
| (+) Diruzaintzako funts likidoak | 2.688.043 | 1.635.484 |
| (+) Finantzaketaren desbideratze metatu negatiboak | 0 | 0 |
| = Diruzaintza-gerakina, guztira | 1.412.731 | 1.874.690 |
| Diruzaintza-gerakina, finantzaketa atxikia duten gastuak direla-eta | 912.944 | 1.158.111 |
| Baliabide atxikien diruzaintza-gerakina | 0 | 0 |
| Gastu orokorretarako diruzaintza-gerakina | 499.787 | 716.578 |

V.4. 2014ko abenduaren 31ko egoera-balantzea

Aktiboa

|  |  |  |
| --- | --- | --- |
| Deskribapena | 2014 | 2013 |
| A. Ibilgetua | 182.137.417 | 180.186.713 |
| 1 Ibilgetu materiala | 169.386.462 | 170.196.343 |
| 3 Erabilera orokorrerako azpiegitura eta ondasunak | 12.750.955 | 9.990.370 |
| C. Zirkulatzailea | 5.888.790 | 5.348.132 |
| 8 Zordunak | 4.253.306 | 2.660.090 |
| 9. Diruzaintza. | 1.632.484 | 2.688.043 |
| Aktiboa, guztira | 188.023.207 | 185.534.845 |

Pasiboa

|  |  |  |
| --- | --- | --- |
| Deskribapena | 2014 | 2013 |
| A Funts berekiak | 186.415.940 | 184.063.625 |
| 1 Ondarea eta erreserbak | 174.233.587 | 173.014.708 |
| 2. Ekitaldiko emaitza ekonomikoa (etekina) | 2.265.869 | 1.218.879 |
| 3 Kapitaleko diru-laguntzak | 9.916.484 | 9.830.038 |
| D Epe laburreko hartzekodunak | 1.607.267 | 1.471.221 |
| 5 Itxitako aurrekontuetako hartzekodunak eta aurrekontuez kanpokoak | 1.607.267 | 1.471.221 |
| Pasiboa, guztira | 188.023.207 | 185.534.845 |

V.5. Galeren eta irabazien kontu bateratua, 2014

Ekitaldiko emaitza arruntak

|  |  |  |  |  |  |  |  |
| --- | --- | --- | --- | --- | --- | --- | --- |
| Zor | | 2014 | 2013 | Hartzeko | | 2014 | 2013 |
| 3 | Hasierako izakinak | 0 | 0 | 3 | Bukaerako erosketak | 0 | 0 |
| 39 | Izakinen balio-galtzeen hornidura | 0 | 0 | 39 | Izakinen balio-galeraren ondoriozko zuzkidura | 0 | 0 |
| 60 | Erosketak | 0 | 0 | 70 | Salmentak | 1.986.612 | 1.940.322 |
| 61 | Langile-gastuak | 2.536.119 | 2.471.639 | 71 | Ondasunaren eta enpresaren errenta | 449.869 | 335.733 |
| 62 | Finantza-gastuak | 0 | 0 | 72 | Produkzioari eta inportazioari lotutako tributuak | 2.557.519 | 2.480.289 |
| 63 | Tributuak | 0 | 0 | 73 | Errentaren gaineko zerga arruntak | 577.477 | 555.374 |
| 64 | Kanpoko lan, hornikuntza eta zerbitzuak | 4.535.951 | 4.752.496 | 74 | Ibilgetuko diru-laguntzen egozpena | 0 | 0 |
| 65 | Gizarte prestazioak | 0 | 0 | 75 | Ustiapenerako diru-laguntzak | 0 | 0 |
| 66 | Ustiapenerako diru-laguntzak | 0 | 0 | 76 | Transferentzia arruntak | 2.323.449 | 2.185.009 |
| 67 | Transferentzia arruntak | 479.614 | 495.250 | 77 | Kapitalaren gaineko zergak | 902.255 | 825.791 |
| 68 | Kapital-transferentziak | 610.470 | 790.838 | 78 | Bestelako diru-sarrerak | 1.615.459 | 1.581.707 |
| 69 | Amortizaziorako eta hornikuntzarako zuzkidurak | 0 | 0 | 79 | Beren helbururako aplikaturiko hornidurak | 0 | 0 |
| 800 | Ekitaldiko emaitza arrunta (saldo hartzekoduna) | 2.250.486 | 1.394.002 |  | Ekitaldiko emaitza arrunta (saldo zorduna) | 0 | 0 |
|  | Guztira | 10.412.640 | 9.904.225 |  | Guztira | 10.412.640 | 9.904.225 |

Ekitaldiko emaitzak

|  |  |  |  |  |  |  |  |
| --- | --- | --- | --- | --- | --- | --- | --- |
|  | Deskribapena | 2014 | 2013 |  | Deskribapena | 2014 | 2013 |
| 80 | Ekitaldiko emaitza arrunta (saldo zorduna) | 0 | 0 | 80 | Ekitaldiko emaitza arruntak  (saldo hartzekoduna) | 2.250.486 | 1.394.002 |
| 82 | Ohiz kanpoko emaitzak  (saldo zorduna) | -1.047 | 2.316 | 82 | Ohiz kanpoko emaitzak  (saldo hartzekoduna) | 0 | 0 |
| 83 | Balore-zorroaren emaitzak (saldo zorduna) | 0 | 0 | 83 | Balore-zorroaren emaitzak (saldo hartzekoduna) | 0 | 0 |
| 84 | Itxitako aurrekontuetako eskubide eta betebeharren aldaketa (saldo zorduna) | 0 | 172.807 | 84 | Itxitako aurrekontuetako eskubide eta betebeharren aldaketa (saldo hartzekoduna) | 14.336 | 0 |
| 89 | Mozkin garbia, guztira  (saldo hartzekoduna) | 2.265.869 | 1.218.879 | 89 | Galera garbia, guztira  (saldo zorduna) | 0 | 0 |
|  | Guztira | 2.264.822 | 1.394.002 |  | Guztira | 2.264.822 | 1.394.002 |

VI. Iruzkinak, ondorioak eta gomendioak

Ondoren, kudeaketaren arlo aipagarrien arabera sailkaturik, Ganberaren iritziz Udalak bere antolamendu-sistemak, prozedurak, kontabilitatea eta barne kontrola hobetzeko hartu beharko lituzkeen neurriei buruzko gomendio eta iruzkin nagusiak emanen ditugu.

VI.1. Alderdi orokorrak

* Ez da aurkitu 2013ko fakturen zenbateko garrantzitsurik 2014ko aurrekontuari egotzi zaionik.
* Oro har, Udalak betetzen ditu legedia indardunean hornitzaileei ordainketak egiteko ezarritako epeak.
* Udalak inbentarioa badu.
* 2014ko abenduaren 31n Udala zenbait prozedura judizialetan sartuta dago; haietan, lursailen balioaren gaineko zergaren likidazioaren kobratzea erreklamatzen du: 261.000 euro egiten du likidazio horrek.

VI.2. Langileak

Langileen gastua 2,47 milioi eurokoa da; hau da, 2014an sortutako gastu guztien ehuneko 22 eta gastu arrunten ehuneko 33.

2013ko ekitaldiari dagokionez, aitortutako betebeharrak ehuneko 3 handitu dira, honako xehetasunen arabera:

|  |  |  |  |
| --- | --- | --- | --- |
|  | Aitortutako betebeharrak | | Aldea (%) |
| 2013 | 2014 |
| Funtzionarioak | 345.127 | 338.288 | -2 |
| Lan-kontratudun langileak | 1.330.233 | 1.405.545 | 6 |
| Gizarte-zamak | 726.332 | 723.009 | 0 |
| 1. kapitulua, guztira | 2.401.692 | 2.466.842 | 3 |

Udalaren Osoko Bilkurak 2014ko urtarrilean hasierako onespena eman zion urte horretako plantilla organikoari. Behin betiko onespena 2014ko martxoaren 13an argitaratu zen NAOn, eta 59 lanpostu daude jasota –horietatik 30 lanpostu bete gabe daude–. Hona xehetasunak:

|  |  |  |  |  |
| --- | --- | --- | --- | --- |
|  | Lanpostu-kopurua | Aktiboa | Lanpostu hutsak | Betetako lanpostu hutsak |
| Funtzionarioak | 9 | 6 | 3 | 3 |
| Lan-kontratupekoak | 47 | 20 | 27 | 25 |
| Izendapen askea | 3 | 3 | 0 | 0 |
| Guztira | 59 | 29 | 30 | 28 |

Nabarmendu beharra daukagu aldi baterako hiru langilek plantillan aurreikusi gabeko lanpostuetan ari direla (ikastetxeko atezaintza, liburutegia eta obrak); horretaz gainera, gizarte-enplegua sustatzeko kontratatutako langileak daude, zeinak bost pertsona baitziren 2014ko abenduaren 31n.

2014ko abenduaren 31n, Udalean 66 pertsonak egiten dute lan guztira. Hona xehetasunak:

|  |  |
| --- | --- |
| Langileak | Kopurua |
| Udalbatzako kideak | 1 |
| Aldi baterako langileak-Izendapen askea | 3 |
| Funtzionarioak | 6 |
| Lan-kontratudun finkoak | 20 |
| Kontratu administratiboa dutenak | 28 |
| Aldi baterako lan-kontratudunak | 8 |
| Guztira | 66 |

Udalaren aipatutako langileak honako arloei daude atxikiak:

|  |  |
| --- | --- |
| Arloak | Kopurua |
| Kabinetea | 1 |
| Idazkaritza | 2 |
| Arlo ekonomikoa | 2 |
| Herritarrentzako arreta bulegoa | 4 |
| Gizarte zerbitzuak | 8 |
| Gizarteratzearen arloko langileak | 5 |
| Kirola | 2 |
| Kultura | 2 |
| Euskara | 1 |
| Mantentze-lanak | 7 |
| Kale garbiketa | 4 |
| Obrak | 4 |
| Lorezaintza | 8 |
| Ingurumena | 1 |
| Aguazilak | 7 |
| Ikastetxe publikoa | 3 |
| Eraikinen garbiketa | 5 |
| Guztira | 66 |

Langile-gastuen lagin bat aztertu ondoren, gastu horiek, oro har, ondo kontabilizatuta daudela ondorioztatzen da, eta ordainsariak betetako lanpostuetarako eta erlazio-kategoriarako erabakitakoak direla eta egindako atxikipenak zuzenak direla. Egiaztatu dugu, halaber, 2014ko ekitaldian ez dela izan langileen eta zinegotzien soldata-igoerarik.

Gainera, egiaztatu da aldi baterako kontratuen izapidetzea egokia izan dela, eta horretarako zerrenda eguneratuak erabili direla.

Halaber, 29 lanpostuko lan eskaintza publiko bat badago.

VI.3. Ondasun arruntetako eta zerbitzuetako gastuak

Ondasun arruntetan eta zerbitzuetan egindako gastuek 4,61 milioi euro egin dute 2014ko ekitaldian; guztira, ekitaldiko gastuen ehuneko 40 eta eragiketa arrunten gastuen ehuneko 61 egiten dute. Horiek horrela, ehuneko bost jaitsi da 2013 ekitaldiarekiko.

Kontratazio-espediente hauek berrikusi dira (zenbatekoak BEZik gabe)

|  |  |  |  |  |  |
| --- | --- | --- | --- | --- | --- |
| Deskribapena | Kontratu  mota | Esleipen prozedura | Lizitazioaren zenbatekoa | Eskaintzak egin dituztenak | Esleipenaren zenbatekoa |
| Mutiloabeitiko industrialdea seinaleztatzeko eta industrialdearen marka-irudia diseinatzeko proposamena | Laguntza | Irekia; Europar Batasunean publizitaterik egin gabea  eskaintza onenarentzat | 30.000 | 12 | 27.000 |
| Aranguren Ibarreko Udalaren sorosle-zerbitzua eta igeriketako programak garatzeko proposamena | Laguntza | Irekia; Europar Batasunean publizitaterik egin gabea  eskaintza onenarentzat | 134.898 | 6 | 131.896 |

Aurreko berrikuspenarekin eta kapitulu honetan erregistratutako gastuen lagin bat aztertuta, egiaztatu da gastuak fakturekin eta ziurtagiriekin justifikatuta daudela, zuzen kontabilizatu direla eta aplikatzekoa den kontratuei buruzko araudia arrazoiz errespetatu da, bai eta kontratuen indarraldiak zuzenak direla ere.

Nabarmendu beharra daukagu ezen "smartcity" sistemarekin, Udalak, ibarrean dagoen zuntz optikoaren bitartez, kontsumoen xehakatzea ezagutzen duela, eta horrek aukera ematen duela haiek hobeki kontrolatzeko eta energia elektrikoaren kostuak gutxitzeko. Antzeko kontrol bat egiten da, halaber, Udalaren hainbat eraikinetako berokuntzatik heldutako gastuen gainean.

VI.4. Transferentzien ondoriozko gastuak

Izaera hori duten gastuek 1,09 milioikoak izan dira: 2014an sortutako gastu guztien ehuneko 9,5, transferentzia arrunten ehuneko 4,18 eta kapital-transferentzien ehuneko 5,32 egiten dute.

|  |  |  |  |
| --- | --- | --- | --- |
|  | Aitortutako betebeharrak | | 2013-2014 aldea (%) |
| 2013 | 2014 |
| Toki entitateei | 148.741 | 159.698 | 7 |
| Enpresa pribatuei | 18.000 | 12.000 | -33 |
| Familiei eta irabazi asmorik gabeko erakundeei | 328.509 | 307.915 | -6 |
| 4. Transferentzia arruntak | 495.250 | 479.614 | -3 |
| Familiei eta irabazi asmorik gabeko erakundeei | 790.838 | 610.470 | -23 |
| 7. Kapital-transferentziak | 790.838 | 610.470 | -23 |
| Guztira | 1.286.088 | 1.090.084 | -15 |

2013. urtearen aldean, gastu horiek ehuneko 15 jaitsi dira.

Honakoak dira 2014an egindako transferentzia garrantzitsuenak:

|  |  |
| --- | --- |
| Onuraduna | Zenbatekoa |
| Iruñerriko Mankomunitatea | 158.800 |
| Mutilvera kirol elkartearekiko hitzarmena | 86.000 |
| Mutibasketeko hitzarmena | 45.000 |
| Aranguren Televisiónekin egindako hitzarmena | 20.000 |
| Jubilatuen Kluba | 18.000 |

Udalak ez du diru-laguntzei buruzko plan estrategikorik, ez eta ordenantza orokorrik ere. Transferentzia garrantzitsuenak izendunak dira eta urtero errepikatzen diren hitzarmenen bitartez gauzatzen dira. Onuradunek kasuko jarduerak egin izateari buruzko ziurtagiria aurkeztu behar dute, edo/eta jardueren oroitidazkia diru-laguntzaren ordainketa jaso aurretik.

Gizarte laguntzen kasuan, ez dago deialdirik; izan ere, halako laguntzak eskatzen dituztenei, baldintzak betetzen badituzte, laguntza horiek ematen joaten zaizkie, eskatzen duten hurrenkeran.

*Gomendatzen dugu diru-laguntzei buruzko plan estrategiko bat taxutzea eta haiei buruzko ordenantza orokorra onestea.*

VI.5. Inbertsioak

2014. urterako behin betiko aurrekontuan aurreikusitako inbertsioen (3,87 milioi) ehuneko 86 bete da, eta 3,32 milioira iritsi da; hain zuzen ere, ekitaldiko betebehar guztien ehuneko 29.

Taulan 2006ko ekitalditik egindako inbertsioen bilakaera ikus daiteke. Nabarmentzekoa da 2007ko eta 2008ko kopuru adierazgarria.

|  |  |
| --- | --- |
| Ekitaldia | Inbertsioen betetzea (%) |
| 2006 | 8.130.169 |
| 2007 | 23.972.248 |
| 2008 | 21.995.669 |
| 2009 | 3.885.793 |
| 2010 | 5.808.918 |
| 2011 | 7.099.603 |
| 2012 | 9.785.431 |
| 2013 | 2.744.308 |
| 2014 | 3.320.436 |

2013koekin alderatuta, inbertsioek ehuneko 21 egin dute gora, hau da, milioi erdi bat euro, Mugarteko urbanizazioaren ondorioz; urbanizazio hori ekitaldi honetan amaituko da.

Honakoak dira 2014an egindako inbertsio garrantzitsuenak:

|  |  |
| --- | --- |
| Inbertsioa | Zenbatekoa |
| Mugartea | 1.224.665 |
| POCTEFA proiektu europarra | 744.643 |
| Mutiloa Plazako urbanizazioa | 433.271 |
| Belar artifizialeko zelaia | 136.585 |

26. obra-ziurtagiritik 31.era bitartekoei dagozkie. Obra 2014an amaitu da. 2011n esleitutako lizitazio prozedura aztertu da, eta emaitza egokia da.

Kapitulu honi egotzitako kontratazio-espediente hauek berrikusi dira (zenbatekoak BEZik gabe daude):

|  |  |  |  |  |  |
| --- | --- | --- | --- | --- | --- |
| Deskribapena | Kontratu mota | Esleipen prozedura | Lizitazioaren zenbatekoa | Eskaintzak egin dituztenak | Esleipenaren zenbatekoa |
| POCTEFA poligonoko oinezkoen mugikortasuna hobetzea | Obrak | Negoziatua, Europar Batasunean publizitaterik egin gabea | 287.457 | 5 | 250.773 |
| POCTEFA poligonoko efizientzia energetikoa hobetzea | Obrak | Negoziatua, Europar Batasuneko publizitaterik gabekoa | 298.165 | 6 | 200.431 |
| Mutiloabeitiko industrialdea seinaleztatzea eta marka-irudia diseinatzea | Hornidura | Irekia, Europan publizitaterik egin gabe; eskaintza onena | 65.790 | 3 | 63.513 |

Egindako azterketan oinarrituta egiaztatu da bete egiten dela kontratuei buruzko legedia –alderdi nagusietan–, bai kontratazio-espedienteak izapidetzean, bai haiek esleitzean eta betetzean, eta kontabilizatutako gastuak arrazoizkoak direla.

VI.6. Aurrekontuko diru-sarrerak

2014ko ekitaldian aitortutako eskubideak 11,87 milioikoak izan dira; ehuneko 74 eragiketa arruntengatiko diru-sarrerei dagozkie eta ehuneko 26, berriz, kapital-eragiketei.

Eragiketa arrunten artean tributuen bidezko diru-sarrerak (6,26 milioi eurokoak) eta transferentzia arruntak (2,32 milioi eurokoak) nabarmentzen dira, aurreko ekitaldian bezala.

Diru-sarreren aurrekontuaren gauzatze-maila ehuneko 96koa izan da.

2013. urtearen aldean, aitortutako betebeharrek ehuneko 10 egin dute gora. Hona xehakatzea:

|  |  |  |  |  |
| --- | --- | --- | --- | --- |
| Diru-sarreren kapitulua | Aitortutako eskubide garbiak | | | 2014-2013 aldea (%) |
| 2013 | | 2014 |
| 1. Zuzeneko zergak | 3.396.440 | 3.671.714 | | 8 |
| 2. Zeharkako zergak | 465.014 | 365.536 | | -21 |
| 3. Tasak, prezio publikoak eta beste diru-sarrera batzuk | 2.107.678 | 2.222.786 | | 5 |
| 4. Transferentzia arruntak | 2.185.009 | 2.323.449 | | 6 |
| 5. Ondare bidezko diru-sarrerak | 191.112 | 234.380 | | 23 |
| Diru-sarrera arruntak (1. kapitulutik 5.era) | 8.345.253 | 8.817.865 | | 6 |
| 6. Inbertsioen besterentzea | 580.341 | 1.369.732 | | 136 |
| 7. Kapital-transferentziak | 1.824.383 | 1.681.220 | | -8 |
| Kapital-sarrerak eta finantza-eragiketenak (6. kapitulutik 9.era) | 2.404.724 | 3.050.952 | | 27 |
| Diru-sarrerak, guztira | 10.749.977 | 11.868.818 | | 10 |

Zuzeneko zergen, tasen eta transferentzia arrunten bitartez lortutako diru-sarrerak nabarmentzen dira. 2013ko ekitaldiarekiko alde handienak inbertsioen besterentzeetan daude.

Ondorengo taulan udal-zerga bakoitzak aitortutako eskubideen bilakaera erakusten da:

|  |  |  |  |
| --- | --- | --- | --- |
| Diru-sarreren kapitulua | Aitortutako eskubideak | | 2014-2013 aldea (%) |
| 2013 | 2014 |
| Lurraren gaineko kontribuzioa | 1.508.964 | 1.689.192 | 12 |
| Ibilgailuak | 555.374 | 577.477 | 4 |
| Lurren balio-gehikuntza | 825.790 | 902.255 | 9 |
| Jarduera ekonomikoen gaineko zerga | 506.311 | 502.790 | -1 |
| EIOZa | 465.014 | 365.536 | -21 |
| Guztira | 3.861.454 | 4.037.251 | 5 |

Aurreko ekitaldiarekin alderatuta, 1., 2. eta 3. kapituluetan diru-sarrera handiagoak lortu dira. 290 mila euroko igoera izan da.

Udalak aplikatutako tasak hurrengo taulan ikus daitezke:

|  |  |  |
| --- | --- | --- |
| Tributua | Udala | 2/95 Foru Legea |
| Lurraren kontribuzioa | 0,17 | 0,10 - 0,50 |
| Jarduera ekonomikoen gaineko zerga | 1,1 | 1 - 1,4 |
| Lurren balio-gehikuntza |  |  |
| Gaurkotzearen koefizientea | 3,3-3,1 | 2tik 3,8ra |
| Zerga-tasa | 8-16 | 8tik 20ra |
| Eraikuntza, instalazioak eta obrak | 5 | 2 - 5 |

Diru-sarreren aurrekontu bateratuko kontusailen lagin baten gainean azterketa egin ondoren, oro har egoki izapidetu eta kontabilizatu direla egiaztatu dugu.

*Gomendatzen dugu haur eskolako hileko ordainketei dagozkien diru-sarrerak erregistratzea sortzapenaren irizpideari jarraituz.*

VI.7. Hirigintza

Aranguren Ibarreko Udalak hirigintza-zereginak eta obretakoak bere baliabideekin betetzen ditu; horretarako, arkitekto tekniko bat eta administrazio ofizial bat dauzka.

Hirigintza-garapenak lankidetza-sistema erabiliz egin dira. Udalak bere gain hartu du haien kudeaketa ekonomiko eta hirigintzakoa, eta horren truke urbanizazio-gastuen ehuneko lauko diru-sarrerak jaso ditu. Ez da hirigintza-hitzarmenaren figura erabiltzen.

Udalak ez du kanpoko hirigintza-aholkularitza iraunkorrik. Hala eta guztiz ere obra-zuzendaritzako lanak eta proiektuak idazteko lanak beti kanpoko profesionalek egiten dituzte.

Udalak ez dauka lurzoruaren udal ondarearen berariazko erregistrorik. Udalaren oroitidazkietan ekitaldian zehar eta aurreko ekitaldietan egindako hirigintza-jarduketak zehazten dira; horrek aukera ematen du finantzaketa atxikiarekin egindako gastuak egiaztatzeko.

Gaur egun, Aranguren Ibarreko udal plan orokorraren berrikuspena idazten ari da. Udalaren lurraldea okupatzeko estrategia eta eredua 2014ko maiatzaren 16an onetsi du Nafarroako Gobernuko Sustapen Departamentuak.

*Gomendatzen dugu hirigintza-plangintza Lurraldearen Antolamenduari eta Hirigintzari buruzko Foru Legearen zehaztapenetara moldatzeko prozesua osatzea.*

Txosten hau eman da araudi indardunak ezarritako izapideak bete ondoren, Jesús Muruzabal Lerga auditore jaunak proposatuta, bera izan baita lan honen arduraduna.

Iruñean 2015eko azaroaren 17an

Lehendakaria, Helio Robleda Cabezas

Udalak aurkeztutako idazkia

Eranskina: Udalaren oroitidazkia